১২ জ্বিলকদ

**১২ জ্বিলকদ** হলো ইসলামি হিজরি বর্ষপঞ্জির একাদশ মাস জ্বিলকদের দ্বাদশ দিন। এটি চান্দ্র হিজরি সালের ৩০৭তম দিন হয়, যদি রমজান মাস ৩০ দিন পূর্ণ না করে। তবে যদি রমজান মাস ৩০ দিন পূর্ণ করে, তাহলে এটি ৩০৮তম দিন। আর যদি সফর, রবিউস সানি, জমাদিউস সানি, শা‘বান ও রমজান এই পাঁচ মাসই ৩০ দিনে পূর্ণ হয়, তাহলে এটি বছরের ৩০৯তম দিন। হিজরি সালের হিসাব অনুযায়ী, এই দিনের পর বছর শেষ হতে আরো ৪৭ বা ৪৮ দিন অবশিষ্ট থাকে।

## ঘটনাবলি

* ৫ হিজরি— নবি মুহাম্মাদ চুক্তি ভঙ্গকারী ইহুদি গোত্র বনু কুরাইযাকে অবরোধ করেন। তারা মুসলমানদের সাথে করা চুক্তি ভঙ্গ করে কুরাইশদের সাথে ষড়যন্ত্রে লিপ্ত হয়। তাদের পরিকল্পনা ছিল যে, কুরাইশরা যখন মুসলিমদের সাথে যুদ্ধ করবে, তখন বনু কুরাইযা পিছন দিক থেকে তাদের ওপর আক্রমণ করবে। এই বিশ্বাসঘাতকতার শাস্তি দেওয়ার উদ্দেশ্যেই তাদের অবরোধ করা হয়। 
* ১৬ হিজরি—জালুলা নগরী বিজয় করা হয়, যা পারসিক সাসানীয় সাম্রাজ্যের সর্বশেষ গুরুত্বপূর্ণ ঘাঁটি ছিল। এতে সেনাপতি হাশিম ইবন উতবার নেতৃত্বে মুসলিম বাহিনী ও পারসিক বাহিনীর মধ্যে এক বড় যুদ্ধ সংঘটিত হয়। যুদ্ধে মুসলিমরা পারসিক বাহিনীকে পরাজিত করে। পারসিক সৈন্যরা আগুনের নামে শপথ করেছিল যে, তারা কখনো পলায়ন করবে না এবং আরব ও মুসলমানদের সম্পূর্ণ ধ্বংস না করা পর্যন্ত যুদ্ধ চালিয়ে যাবে। কিন্তু শেষ পর্যন্ত তারা মুসলমানদের কাছে পরাজিত হয়।
* ১৬৯ হিজরি—হুসাইন ইবন আলী ইবনুল হাসান আল-মুসাল্লাস মদিনা নগরীতে বিদ্রোহ ঘোষণা করেন। এর পেছনে কারণ ছিল, আব্বাসীয় খলিফা মুসা আল-হাদি মদিনার শাসক হিসেবে উমর ইবনে আবদুল আজিজ ইবনে আবদুল্লাহকে নিয়োগ দেন এবং তাকে আলীয় বংশের লোকদের প্রতি কঠোর হওয়ার নির্দেশ দেন। কারণ খলিফা তাদের সম্পর্কে ভীত ছিল এবং জনগণ তাদের প্রতি অনুরক্ত ছিল। নতুন গভর্নর সেই নির্দেশ কার্যকর করেন এবং আরো কঠোরতা আরোপ করেন। এমনকি তিনি আলীয় বংশের লোকদের প্রতিদিন হাজিরা দিতে বাধ্য করেন এবং প্রত্যেককে তার সঙ্গী ও আত্মীয়ের জামিনদার বানিয়ে দেন।
* ৫৭১ হিজরি — হাশশাশিন নামে পরিচিত একটি গোষ্ঠী সালাহউদ্দিন আইয়ুবিকে হত্যা করার চেষ্টা করে। এই হত্যাচেষ্টা সিরিয়ার আলেপ্পো নগরের নিকটে সংঘটিত হয়।
* ১২৭৮ হিজরি — রাশিয়ার সম্রাট দ্বিতীয় আলেকজান্ডার উসমানীয় সাম্রাজ্যের সার্কাসীয় জনগোষ্ঠীকে পুনর্বাসন করার একটি পরিকল্পনা অনুমোদন করেন।
* ১৩৪৪ হিজরি —
** প্রতিনিধি পরিষদ কর্তৃক সংবিধান অনুমোদন করার পর লেবানন প্রজাতন্ত্র প্রতিষ্ঠার ঘোষণা দেওয়া হয়।
** আমির আবদুল করিম আল-খাত্তাবি ফরাসিদের বিরুদ্ধে যুদ্ধ বন্ধ করেন; বন্দীদের মুক্তি দেন এবং ফরাসি দখলদার কর্তৃপক্ষের কাছে আত্মসমর্পণ করেন। পরে ফরাসিরা তাকে পূর্ব আফ্রিকীয় দ্বীপ রেউনিওঁতে নির্বাসিত করে।
*১৩৫৭ হিজরি— মিশরের "রচনা, অনুবাদ ও প্রকাশনা কমিটি” *আস-সাকাফা* (সংস্কৃতি) নামক একটি সাময়িকী প্রকাশ করে। সেই সময় এটি মিশরের সবচেয়ে বিখ্যাত সাহিত্য পত্রিকা ছিল। বিশিষ্ট সাহিত্যিক আহমদ আমিন এর মালিক ছিলেন এবং প্রধান সম্পাদক ছিলেন মুহাম্মদ আবদুল ওয়াহাব খাল্লাফ।
*১৩৬৬ হিজরি — ব্রিটিশ উপনিবেশ বিষয়ক মন্ত্রী আর্থার ক্রিচ জোন্স ঘোষণা করেন যে, ফিলিস্তিনে ব্রিটিশ অনুশাসন সমাপ্ত করা হবে।
*১৪০২ হিজরি — ইসরায়েলি আগ্রাসনের পর ফিলিস্তিনি যোদ্ধাদের শেষ বহর বৈরুত নগরী ত্যাগ করে।
*১৪০৪ হিজরি—ইরানের *মুজাহিদিনে খালক* আন্দোলনের দুইজন সশস্ত্র সদস্য হাজীদের বহনকারী একটি বিমান ছিনতাই করে রোমে নিয়ে যায়। পরবর্তীতে তারা ইরানি কর্তৃপক্ষের কাছে আত্মসমর্পণ করে।
*১৪২৬ হিজরি —
** লেবানীয় সাংবাদিক ও সংসদ সদস্য জুবরান তুয়াইনি নিজ গাড়িতে বোমা বিস্ফোরণে নিহত হন।
** লেবানন সরকার জাতিসংঘ নিরাপত্তা পরিষদের কাছে অনুরোধ জানায়, যেন সাবেক প্রধানমন্ত্রী রফিক হারিরি হত্যাকাণ্ডে সন্দেহভাজনদের বিচার করার জন্য একটি আন্তর্জাতিক আদালত গঠন করা হয় এবং এই আদালতের আওতায় মারওয়ান হাম্মাদের হত্যাচেষ্টাসহ সেই সময় থেকে সংঘটিত সব অপরাধ অন্তর্ভুক্ত করা হয়।

## মৃত্যু

* ১৩০৩ হিজরি — মুহাম্মদ কামাল আল-মিসরি, মিশরীয় অভিনেতা; যিনি “শরাফনতাহ” নামে পরিচিত ছিলেন।
* ১৩২২ হিজরি — ইয়াহইয়া হাক্কি, মিশরীয় ঔপন্যাসিক ও সাহিত্যিক।
* ১৩৫৩ হিজরি — ইলি স্নাইফির, লেবানীয় অভিনেতা।
* ১৩৬১ হিজরি — বুলুস ফারাজ রাহো, ইরাকি কালডিয়ান ক্যাথলিক গির্জার বিশপ।
* ১৩৭২ হিজরি — সুমাইয়া আল-আলফি, মিশরীয় অভিনেত্রী।
* ১৩৭৫ হিজরি —
** আহমদ আল-মুলাইফি, কুয়েতি আইনজীবী ও রাজনীতিবিদ।
** রাবি শিহাব, জর্ডানীয় অভিনেতা।
* ১৩৯০ হিজরি — ইনতিসার, মিশরীয় অভিনেত্রী।
* ১৪০২ হিজরি — নায়লা তুয়াইনি, লেবানীয় সাংবাদিক ও রাজনীতিবিদ।
* ১৪০৮ হিজরি —
** দানা মারদিনি, সিরীয় অভিনেত্রী।
** রুয়া আস-সাব্বান, সংযুক্ত আরব আমিরাতে কর্মরত জর্ডানী অভিনেত্রী ও উপস্থাপিকা।

## মৃত্যু

* ৯৫ হিজরি—মুহাম্মদ বিন কাসিম আস-সাকাফি, মুসলিম সেনাপতি ও সিন্ধু বিজেতা।
* ১৪০১ হিজরি — রিয়াদ আস-সুনবাতি, মিশরীয় সুরকার ও সংগীতজ্ঞ
* ১৪০৬ হিজরি — আবদুর রহমান রা'ফাত আল-বাশা, সিরিয়ার সাহিত্যিক।
* ১৪২৬ হিজরি — জুবরান তুয়াইনি, লেবানীয় সাংবাদিক ও সংসদ সদস্য।
* ১৪৩০ হিজরি —
** মুস্তাফা মাহমুদ, মিশরীয় চিন্তাবিদ, চিকিৎসক, লেখক ও সাহিত্যিক।
** আমিন হুয়াইদি, মিশরীয় সামরিক কর্মকর্তা ও রাজনীতিবিদ।

## আরো দেখুন

* ২ জ্বিলকদ
* ১ জ্বিলহজ্জ

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র


## বহিঃসংযোগ

* 
* 
* 
* 
* 

বিষয়শ্রেণী:হিজরি তারিখ
বিষয়শ্রেণী:জ্বিলকদ